Nariadenie Komisie (EHS) č. 309/79
zo 16. februára 1979,
ktorým sa mení a dopĺňa nariadenie (EHS) č. 316/68 pokiaľ ide o označovanie čerstvých rezaných kvetov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 234/68 z 27. februára 1968 o vytvorení spoločnej organizácie trhu so živými rastlinami, hľuzami, cibuľami, rezanými kvetmi a okrasnými listami [1], najmä na jeho článok 4,
keďže skúsenosti potvrdili, že zvláštne ustanovenia, týkajúce sa obchodovania s čerstvými rezanými kvetmi, stanovené v prílohe I k nariadeniu Rady (EHS) č. 316/68 [2], naposledy zmenenému a doplnenému nariadením (EHS) č. 1155/76 [3], nezodpovedajú moderným obchodným postupom;
keďže z tohto dôvodu by mala byť uvedená príloha I zmenená a doplnená;
keďže opatrenia uvedené v tomto nariadení sú v súlade so stanoviskom Riadiaceho výboru pre živé rastliny,
PRIJALA TOTO NARIADENIE:
Článok 1
V druhej zarážke kapitoly VII (Označovanie), v odseku D prílohy I nariadenia (EHS) č. 316/68, sa vkladá slovo "(nepovinný)".
Článok 2
Toto nariadenie nadobúda účinnosť 1. marca 1979.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 16. februára 1979